section_heading: Zemljopis
paragraph_text: Bošnjaci uglavnom žive u jugozapadnoj Srbiji, u regiji zvanoj Sandžak – njihov lokalni naziv je Sandžaklije – i čine većinu u gradovima: Novi Pazar (76,28%), Tutin (94,23%) i Sjenica (73,34%). Novi Pazar je kulturno i političko središte Bošnjaka Srbije. Područje Sandžaka dijeli Srbija i Crna Gora. Bošnjaci čine većinu u istočnom Sandžaku, dok su zapadno većina Srbi. Mnogi su Bošnjaci, nakon pada Osmanlijskog Carstva, odselili u kontinentalnu Tursku. Kroz godine, veliki broj sandžačkih Bošnjaka odlazi u druge države, kao što su Bosna i Hercegovina, Turska, Njemačka, Švedska, Ujedinjeno Kraljevstvo, Kanada, itd. U vrijeme rata u Bosni i Hercegovini Muslimani u Sandžaku poistovjećuju se s Bošnjacima, pa tako i oni, kasnije, uzimaju naziv Bošnjaci.